Сёння неабавязкова заваёўваць краіну, дастаткова змяніць самаідэнтычнасць яе жыхароў, пасеяўшы тым самым светапоглядны раздрай і няпэўнае бачанне супольнай будучыні, мэтаў і спосабаў іх дасягнення. Раней гэта прыводзіла да асіміляцыі, цяпер усё часцей вядзецца пра паўстанне множных ідэнтычнасцяў і мазаічнай саматоеснасці. “Вайна культураў“ ператвараецца ў сапраўдную вайну новага тыпа – вайну “кансцыентальную”. Тут у нас, на мяжы цывілізацыйнага разлому, колькасць этнакультурных ідэнтычнасцяў зашкальвае: еўрапейцы, літвіны, беларусы, “тожэ” беларусы, савецкія, рускія, “тожэ” рускія, рускія са знакам якасці, рускамоўныя, западнарусы, праваслаўныя людзі, славяне, еўразійцы…